Ockens house

Το Οckens House είναι μια εξoχική κατοικία στο Κρόμερ, ένα προάστιο του Σίδνεϊ στην Αυστραλία. 

Σχεδιάστηκε από τον Αυστραλό αρχιτέκτονα Γκλεν Μέρκουτ το 1977-78.

Το σπίτι βρίσκεται σε πλαγιά η οποία έχει θέα στη λίμνη Ναραμπίν. Ο σχεδιασμός της συγκεκριμένης κατοικίας αποτελεί μια επανάληψη της κριτικής που υπάρχει σε πολλά έργα του αρχιτέκτονα σχετικά με τη μη αστική (ή μη προαστιακή) θέση και χαρακτήρα των κτηρίων. Λόγω της εγγύτητας άλλων κατοικιών και των τοπικών οικοδομικών κανονισμών, το σπίτι είναι αδιαφανές από τις δύο πλευρές: το τούβλινο πλαίσιο σπάει στην όψη από μια διπλή τζαμαρία εισόδου και υπάρχει μια στοά από τη μεριά του δρόμου. Επίσης διαφέρει πολύ από τα μικρά προαστιακά σπίτια της περιοχής, επειδή τα δωμάτια είναι διατεταγμένα γύρω από ένα κεντρικό αίθριο πλαισιώνοντας τη θέα πάνω από τη λίμνη.

 Σχεδιασμός 
Tο σπίτι βρίσκεται σε ένα κατοικημένο προάστιο βόρεια του Σίδνεϊ, όχι μακριά από την ακτή, στα ύψη απ' όπου φαίνεται καθαρά η λίμνη Ναραμπίν. Το μακρόστενο οικόπεδο (50 x 20 μέτρα), το οποίο βρίσκεται σε λοφοπλαγιά, είχε τις δυνατότητες για ανεμπόδιστη μακρινή θέα στο βορρά. Οι κανονισμοί σχεδίασης υπαγόρευαν ότι η πρόσοψη του νέου σπιτιού έπρεπε να ευθυγραμμίζεται με εκείνη των υφισταμένων κτηρίων, οπότε σύμφωνα με αυτό έπρεπε να τοποθετηθεί στην πίσω μεριά της ανοδικής κλίσης του οικοπέδου.  

Ο προσανατολισμός είναι καλός και το βορειοανατολικό αεράκι του ωκεανού διαπερνάει τις μεγάλες γυάλινες τζαμαρίες των χωρών του πρώτου ορόφου, μπαίνει στο αίθριο και στην κουζίνα. Στο υπνοδωμάτιο, ο αέρας διέρχεται πάνω από το κρεβάτι. Κάθε χώρος έχει εξαεριστήρα στην οροφή και στους εξωτερικούς τοίχους. 

Είναι ιδιαίτερος ο τρόπος με τον οποίο το φως εισέρχεται μέσω στο σπίτι. Εισέρχεται μέσα από τους φεγγίτες και τη γυάλινη οροφή στο κέντρο του σπιτιού και του μπάνιου. Οι συσκευές ελέγχου ηλιακού φωτός πάνω από τη στέγη είναι ρυθμιζόμενες ελλειπτικές βιομηχανικές περσίδες, που χρησιμοποιούνται σε εργοστάσια, για έλεγχο της κατακόρυφης εισόδου του ηλιακού φωτός. Οι περσίδες πάνω από την οροφή δημιουργούν όμορφο σκιασμένο ηλιακό φως και μοτίβα σκιάς στους τοίχους και τα δάπεδα.

Ο ίδιος ο αρχιτέκτονας δήλωσε:

 Aίθριο 
Ο κεντρικός κήπος του αίθριου - γεμάτος φοίνικες - είναι ο πραγματικός κόμβος του σπιτιού, τοποθετημένος κάτω από τη γυάλινη οροφή. Το χαμηλότερο τμήμα της οροφής του αίθριου που γειτνιάζει με τους περιμετρικούς χώρους επιτρέπει τον εξαερισμό μεταξύ των δύο επιπέδων της οροφής. 

Σχετικά με το αίθριο ο ίδιος ο αρχιτέκτονας αναφέρει: 

 Εσωτερική διάταξη 
Ο Μέρκουτ τοποθέτησε το επίπεδο της κατοικίας όσο το δυνατόν ψηλότερα, πάνω από μια απλή είσοδο που περιέχει μια σκάλα. Ο χώρος διημέρευσης προβάλλεται στην άμεση γειτονιά με την έντονη εσωστρεφή διάταξη του. Η σύντομη σπειροειδής ανάβαση οδηγεί σε ένα σχεδόν εντελώς περικλειόμενο περιβάλλον, αφαιρεμένο από τον κόσμο, όπου ο χώρος ξαφνικά μεγαλώνει και οι πλημμυρίζει με φως. Περιέχονται σε ένα αδιαφανές φάκελο, τα κλειστά δωμάτια του σπιτιού διανέμονται στις τρεις πλευρές ενός κήπου-αίθριου με τη συλλογή των τροπικών φυτών των κατοίκων. Στην τέταρτη πλευρά, οι μεγάλες γυάλινες συρόμενες πόρτες, που ανοίγουν στη βεράντα, έχουν πανοραμική θέα των λιμνών, οι οποίες είναι ορατές από το καθιστικό. 

Τα σπίτια κάτω από την πλαγιά δεν έχουν θέα προς τη βεράντα λόγω της προβαλλόμενης πλάκας δαπέδου της βεράντας. Το μπάνιο είναι ένας εσωτερικός πυρήνας υπηρεσιών. Το ντους έχει φυσικό φωτισμό από πάνω, έτσι το νερό πέφτει σαν «ζεστή βροχή» και ο λουόμενος αισθάνεται σαν να είναι κάτω από τον ουρανό. Σε όλα τα παλαιότερα σπίτια, η εμπειρία τους ντους είναι κυρίως λειτουργική. Το χαμηλότερο τμήμα της οροφής του αιθρίου, που γειτνιάζει με τους περιμετρικούς χώρους, επιτρέπει τον εξαερισμό μεταξύ των δύο επιπέδων της οροφής.

 Επιρροές 
Σ' αυτό το σπίτι, ο Μέρκουτ επηρεάζεται έντονα από τα συστήματα αναλογίας του Μις φαν ντερ Ρόε. Η μείωση ύψους από την οροφή επιτυγχάνει δύο σημαντικά αποτελέσματα: τη χωρική τάση της συμπίεσης και της απελευθέρωσης (η οποία είναι πιο κοντά στον Φρανκ Λόιντ Ράιτ από τον Μις φαν ντερ Ρόε) και την ύστερη μισβαντερική αναλογία της πρόσοψης. Ο Μέρκουτ έχει μια ευαισθησία για την τάξη που παράγεται από τον κάναβο. Στην πραγματικότητα, δεν παρουσιάζει κανένα ενδιαφέρον για τις χωρικές έννοιες του Μις φαν ντερ Ρόε, που προέρχονται από το κίνημα του De Stijl, στην οποία τα επίπεδα επικαλύπτονται για να επιτρέψουν τον χώρο να ξεφύγει στο άπειρο.

 Η αποκατάσταση 
Το σπίτι παραμελήθηκε μετά τη μετακόμιση των πρώτων ιδιοκτητών του, αλλά μια νέα οικογένεια το αγόρασε το 2013 και ζήτησαν από το γραφείο Scale να τους βοηθήσουν στην αποκατάσταση του σπιτιού. Σε διαβούλευση με τον Μέρκουτ, το γραφείο Scale επέβλεψε την αποκατάσταση του σπιτιού παρέχοντας γενικές σχεδιαστικές ενημερώσεις και συμβουλές στον πελάτη. Ο Ματ Τσαν, ο κύριος αρχιτέκτονας της Scale Architecture, δήλωσε ότι ο καλός σχεδιασμός είναι διαχρονικός. Τα υλικά που χρησιμοποιούνται για την κατασκευή του Ockens House «είναι απλά και μετριασμένα αλλά η έκφρασή τους είναι τολμηρή και ισχυρή. Ο συνδυασμός αυτών των στοιχείων επιτρέπει στο κτήριο να διαρκεί».

 Βιβλιογραφία 
Glenn Murcutt : a singular architectural practice,Beck Haige,Australia : The Images Publishing Group, 2003
Glenn Murcutt : buildings + projects 1962-2003,Fromonot Francoise,London : Thames and Hudson, 2003

Παραπομπές

 Εξωτερικοί σύνδεσμοι 
http://www.studio-day.com (1 Ιανουαρίου 2014). «Ockens House Restoration». Scale Architecture (στα Αγγλικά). Ανακτήθηκε στις 25 Μαΐου 2025.
Arlington, Kim (20 Οκτωβρίου 2015). «Glenn Murcutt's restored Ockens House part of UNSW architecture exhibition». The Sydney Morning Herald (στα Αγγλικά). Ανακτήθηκε στις 25 Μαΐου 2025.
«Glenn Murcutt-Ockens House». Peter Rae's Portfolio. Ανακτήθηκε στις 25 Μαΐου 2025.
https://collection.maas.museum/object/166826 

Κατηγορία:Αρχιτεκτονική κτιρίων